text: Харман Кая се намира близо до момчилградското село Биволяне. Обитаването и функционирането на комплекса е датирано от II-ро хилядолетие пр. Хр. Казват, че около светилището, което е изградено на много голямо плато, виждащо се от километри, е имало огромен тракийски град, според някои археолози дори по-голям от Перперикон. И до днес личат очертанията на помещенията, улиците и площадите. В близост до култовото място е издълбана гробница, а една от пещерите е допълнително обработена и е изпълнявала функциите на пещера - утроба.